
OBLAKOVA ULICA 5
3000 CELJE    
tel: (03) 42 33 000
fax: (03) 42 33 757                                                                                                                            
    
                                                                                       Postopek: EN_N_172_2025 KT/MŠ                     
Datum: 1.9.2025                                                                                                                                                                          

POVABILO K ODDAJI PONUDBE 

Vabimo vas k oddaji ponudbe za storitev: IZDELAVA VARNOSTNEGA NAČRTA IN IZVEDBA KOORDINACIJ IZ VARNOSTI IN ZDRAVJA PRI DELU (VZD) NA GRADBIŠČU »REKONSTRUKCIJA PARNE POSTAJE«,« V SPLOŠNI BOLNIŠNICI CELJE.


1. ZAHTEVE NAROČNIKA

Naročnik mora zagotoviti koordinatorja za varnost in zdravje pri delu, skladno s 4. členom Uredbe o zagotavljanju varnosti in zdravja pri delu na začasnih in premičnih gradbiščih (Ur. l. RS, št. 83/05 in 43/11 – ZVZD-1) – v nadaljevanju Uredba in sicer v pripravljalni fazi projekta in v izvajalni fazi projekta na delovišču Rekonstrukcija parne postaje.  


2. SPECIFIKACIJA STROKOVNIH DEL, KI SO PREDMET JAVNEGA NAROČILA:

Naročnik bo v sklopu investicijsko vzdrževalnih del v obstoječi parni postaji čiste pare dogradil nov uparjalnik čiste pare in rekonstruiral obstoječi uparjalnik. Izvajala se bodo strojna, elektro in gradbeno obrtniška dela.

Izvajalec bo izvajal naloge koordinatorja za varnost in zdravje pri delu v pripravljalni fazi projekta in v izvajalni fazi projekta, to je izdelava Varnostnega načrta in izvedbe koordinacij VZD na gradbišču ter druge naloge, skladno s 7. in 8. členom Uredbe.

Izvajalec pripravi Pisni sporazum o skupnih varnostnih ukrepih za zagotavljanje varnosti in zdravja pri delu na skupnem delovišču, skladno s 39.členom Zakona o varnosti in zdravju pri delu. 

Izvajalec pripravi Prijavo gradbišča, kot je to določeno v prilogi III Uredbe, katero bo naročnik poslal na Inšpektorat za delo in po potrebi dopolni Varnostni načrt.

Izvajalec opravlja koordinacije VZD na gradbišču, mesečno min. 3 obiski, po dogovoru z odgovorno osebo naročnika in izvajalca. Opažanja izvajalec - koordinator vpisuje v Knjigo ukrepov, katero zagotovi in se tekom izvedbe del nahaja na gradbišču. Vpisne liste iz Knjige ukrepov preda izvajalec tudi odgovorni osebi naročnika. 

Naročnik posreduje izvajalcu terminski plan izvedbe. Rok izvedbe je 6 mesecev, s pričetkom predvidoma 10.9.2025 in z možnostjo podaljšanja po dogovoru z naročnikom.

Ponudnik ima možnost ogleda projektne dokumentacije pri odgovorni osebi naročnika.

3. TEHNIČNA USPOSOBLJENOST PONUDNIKA

1. Pogoji za sodelovanje 
· ponudnik ima veljavno Potrdilo o preizkusu znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi priprave projekta in preizkus znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi izvajanja projekta skladno s Pravilnikom o programu in načinu usposabljanja koordinatorjev za varnost in zdravje pri delu na začasnih in premičnih gradbiščih (Uradni list RS, št. 31/08)

Dokazilo: 
· kopija Potrdila o preizkusu znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi priprave projekta in preizkus znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi izvajanja projekta.


4. SPLOŠNE ZAHTEVE PREDMETA

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Rok izvedbe del: 6 mesecev   

Izvajalec se obvezuje, da bo storitve opravljal po predhodnem dogovoru (telefon ali elektronska pošta) z odgovorno osebo naročnika. Izvajalec se obvezuje, da bo pogodbena dela opravil strokovno in kvalitetno ter v skladu z veljavnimi predpisi, standardi, normativi in da bo poravnal morebitno nastalo škodo oziroma stroške nastale po njegovi krivdi, kakor tudi posledično škodo, nastalo zaradi nestrokovne in nekvalitetne izvedbe. 

Naročnik bo zagotovil sodelovanje zaposlenih, po potrebi zunanjih strokovnih delavcev zaradi zagotavljanja informacij o delovnih procesih, podatkov o opravljenih meritvah in pregledih, opredeljevanju rokov in odgovornih oseb za izvedbo ukrepov,...).  

V enotni ceni storitev je potrebno zajeti vse stroške, ki bodo nastali v zvezi z izvedbo dela (pregledi, izdelava poročila in potni stroški). Cena mora vsebovati tudi popuste, rabate in davek na dodano vrednost.

Naročnik se zavezuje naročeno ter dobavljeno blago oziroma opravljeno storitev plačati v roku  30 dni od datuma uradnega prejema računa oziroma v roku, skladno z veljavno zakonodajo.

Način plačila: Ponudnik za koordinacijo izstavi e-račun do 8.  v mesecu za pretekli mesec, koordinacija se plačuje mesečno. Izdelava varnostnega načrta se plača po dobavi v enkratnem znesku.

Naročnik bo javno naročilo oddal tistemu ponudniku, ki bo ob izpolnjevanju vseh pogojev iz dokumentacije v zvezi z javnim naročilom ponudil najnižjo ceno v EUR z DDV. V kolikor ponudnik, ki bo oddal ponudbo, ni zavezan za obračun DDV, pri čemer bo naročnik na podlagi 76. člena Zakona o davku na dodano vrednost dolžan obračunati DDV, bo naročnik kot merilo upošteval ponudbeno ceno brez DDV povečano za DDV, ki ga je naročnik dolžan obračunati. V primeru, da ponudnik ni zavezanec za DDV in naročnik za transakcijo, ki je predmet naročila ni dolžan obračunati DDV, bo kot merilo upošteval ponudbeno ceno brez DDV.

Kontaktna oseba s strani naročnika:
- Klavdija Trunkl, uni. dipl.ekon., tel.št. 03 423 35 35, faks št. 03 423 37 56, elektronska pošta klavdija.trunkl@sb-celje.si
 

Ponudbe pošljite na naslov elektronske pošte Nabava2@sb-celje.si v z oznako EN_ N_172_2025 IZDELAVA VARNOSTNEGA NAČRTA IN IZVEDBA KOORDINACIJ IZ VARNOSTI IN ZDRAVJA PRI DELU (VZD) NA DELOVIŠČU REKONSTRUKCIJA PARNE POSTAJE do najkasneje 4.9.2025 do 12.00 ure.
   
                                                                            
Pripravila:
Klavdija Trunkl

Matjaž Štinek, univ.dipl.ekon.




Priloge:
Ponudbeni predračun

        
PONUDBENI PREDRAČUN
Na podlagi evidenčnega javnega naročila  EN_N_172_2025 IZDELAVA VARNOSTNEGA NAČRTA IN IZVEDBA KOORDINACIJ IZ VARNOSTI IN ZDRAVJA PRI DELU (VZD) NA DELOVIŠČU REKONSTRUKCIJA PARNE POSTAJE

Ponudnik:
_____________________________________
_____________________________________
_____________________________________

	Zap.št
	Navedba storitev (postavke podrobneje opredeljene v razpisni dokumentaciji)
	Količina
	Ponudbena cena na enoto 
(v EUR brez DDV)
	Ponudbena vrednost 
(v EUR z DDV)

	1
	Izdelava varnostnega načrta 
	1 kom
	
	

	2
	Izvedba koordinacij VZD na gradbišču 
	6 mesecev  
	
	

	
	
	
	Vrednost skupaj:
	



DDV je za posamezne storitve upoštevan v višini       % in znaša  ______________ EUR.

Vsi stroški za izvedbo naročila, ki niso posebej specificirani v ponudbenem predračunu, so zajeti v skupni vrednosti ponudbenega predračuna.

Upošteva se, da je ponudnik pred oddajo svoje ponudbe natančno pregledal določila tehnične dokumentacije ter vse ostale okoliščine, ki lahko vplivajo na izvedbo storitve.

Ponujena cena  vsebuje vse stroške izvedbe storitve, stroške dela, stroške potrošnega materiala, prevozne stroške in vse ostale stroške dokumentacije, popuste, DDV in druge dajatve.  V ponudbeni ceni je zajeta tudi vrednost vseh pripravljalnih in drugih storitev za izvedbo predmeta naročila (sodelovanje na  sestankih na sedežu naročnika ali po dogovoru preko videokonference. Naknadno naročnik ne bo priznaval nobenih stroškov, ki niso zajeti v ponudbeno ceno). 

S podpisom ponudnik sprejema zahteve naročnika, navedene v predmetni tehnični dokumentaciji.
Ponudba mora veljati do 31.10.2025. Naročnik si pridržuje pravico, da zahteva podaljšanje veljavnosti ponudbe.

Datum: ____________ 												Žig in podpis ponudnika

